

๒

บันทึกรายงานการประชุม
สมาชิกสภาองค์การบริหารส่วนตำบลสลุย  
สมัยสามัญ  สมัยที่ ๑  ประจำปี  ๒๕๕๖
วัน พฤหัสบดี  ที่  ๑๔  กุมภาพันธ์  พ.ศ. ๒๕๕๖  เวลา  ๐๙.๐๐ น.
ณ  ห้องประชุมองค์การบริหารส่วนตำบลสลุย

ผู้มาประชุม

	ลำดับที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑.
	นายประมินทร์  ผ่องใส
	ประธานสภา ฯ
	ประมินทร์  ผ่องใส
	

	๒.
	นายจารึก  พินทอง
	รองประธานสภา ฯ
	จารึก  พินทอง
	

	๓.
	นายจรูญ   รองมาลี
	ส.อบต.ม.๑
	จรูญ   รองมาลี
	

	๔.
	นายไมตรี   เมืองนอง
	ส.อบต.ม.๒
	ไมตรี   เมืองนอง
	

	๕.
	นายกฤษณพงศ์  ทองคำ
	ส.อบต.ม.๒
	กฤษณพงศ์  ทองคำ
	

	๖.
	นายพิพัฒน์  ถึงพันธ์
	ส.อบต.ม.๓
	พิพัฒน์  ถึงพันธ์
	

	๗.
	นายกันตพัฒน์  ผ่องผุดพันธ์
	ส.อบต.ม.๔
	กันตพัฒน์  ผ่องผุดพันธ์
	

	๘.
	นายวิทยา  งามระบำ
	ส.อบต.ม.๔
	วิทยา  งามระบำ
	

	๙.
	นายพิเชษฐ์  มากสุนันท์
	ส.อบต.ม.๕
	พิเชษฐ์  มากสุนันท์
	

	๑๐.
	นายนรินทร  ชูประเสริฐ
	ส.อบต.ม.๕
	นรินทร  ชูประเสริฐ
	

	๑๑.
	นางวันเพ็ญ  นุ่นแก้ว
	ส.อบต.ม.๖
	วันเพ็ญ  นุ่นแก้ว
	

	๑๒.
	นายไพรัช  ดำดี
	ส.อบต.ม.๖
	ไพรัช  ดำดี
	

	๑๓.
	นายพงษ์ศักดิ์  เมฆหมอก
	ส.อบต.ม.๗
	พงษ์ศักดิ์  เมฆหมอก
	

	๑๔.
	นายขจรศักดิ์  น้อยดอนไพร
	ส.อบต.ม.๗
	ขจรศักดิ์  น้อยดอนไพร
	

	๑๕.
	นายมานิตย์  พุ่มลืมคิด
	ส.อบต.ม.๘
	มานิตย์  พุ่มลืมคิด
	

	๑๖.
	นายสายันต์  มณีวิหค
	ส.อบต.ม.๘
	สายันต์  มณีวิหค
	

	๑๗.
	นายณัทณพงศ์  อนันตศักดิ์
	เลขานุการชั่วคราว
	ณัทณพงศ์  อนันตศักดิ์
	


ผู้เข้าร่วมประชุม
     ๑.  นายปรีดา   หิมทอง	 ตำแหน่ง    นายกองค์การบริหารส่วนตำบลสลุย
     ๒. นางสาวพรทิพ  ทองคำ  ตำแหน่ง    รองนายกองค์การบริหารส่วนตำบลสลุย
     ๓.  นายอนิรุท   พลราม 	 ตำแหน่ง    รองนายกองค์การบริหารส่วนตำบลสลุย
     ๔.  นายจำนงค์    บริรักษ์	 ตำแหน่ง    เลขานุการนายกองค์การบริหารส่วนตำบลสลุย
     ๕. ร.ต.ต.สมบูรณ์ สมบูรณ์    พรุ่งเรือง    



เริ่มประชุมเวลา  ๐๙.๐๐  น.   นายประมินทร์  ผ่องใส  ประธานสภา ฯ ได้กล่าวเปิดประชุม  โดยมีระเบียบวาระการประชุม ดังต่อไปนี้
                ประธานสภา  ก่อนจะเข้าสู่ระเบียบวาระการประชุม  ด้วยทาง นายกองค์การบริหารส่วนตำบลสลุย ได้ขอเชิญเจ้าหน้าที่ตำรวจสถานีตำรวจภูธรสลุย  เพื่อขอความร่วมมือในการจัดการระบบจราจรบริเวณตลาดร้านค้า  กล้วยเล็บมือนางพ่อตาหินช้าง ผมขอเชิญครับ  

ร.ต.ต. สมบูรณ์   พรุ่งเรือง   ได้แจ้งบันทึกข้อความ สภ.สลุย ที่ ๐๐๒๓.๔(๑๓)/๖๓๔  ลงวันที่ ๑๔  กุมภาพันธ์  
                              ๒๕๕๖  เรื่อง  ขอสนับสนุนครุภัณฑ์และสุขภัณฑ์  เรียน  นายกองค์การบริหารส่วน
                              ตำบลสลุย   ด้วยสถานีตำรวจภูธร  งานจราจร ยังขาดอุปกรณ์เครื่องมือ เครื่องใช้ในการ
                              ปฏิบัติหน้าที่อยู่หลายอย่าง  จึงเรียนมาเพื่อขอความอนุเคราะห์  ช่วยจัดหาให้ด้วย  ดัง
                              รายการต่อไปนี้                   
                                ๑. ที่พักเจ้าหน้าที่ตำรวจจราจร  (แบบรูปหมวกตำรวจ  จำนวน  ๑  ชุด )
                                ๒. กรวยสีแดงหรือสีส้ม  จำนวน  ๓  โหล
                                ๓. เสื้อสะท้อนแสง  สำหรับ เจ้าหน้าที่ตำรวจ จราจร  ๒  โหล
                                ๔. กระบองไฟสะท้อนแสง  จำนวน   ๒   โหล
                                 รวม  ๔  รายการ   และหวังเป็นอย่างยิ่ง   คงได้รับความอนุเคราะห์จากท่าน  
                                 ขอขอบพระคุณล่วงหน้าไว้  ณ  โอกาสนี้    ขอแสดงความนับถือ  ลงชื่อ  พ.ต.อ.นรเศษฐ์  
                                 อินทรจันทร์  ผกก.สภ.สลุย 
ปลัด  อบต.            ได้เสริมว่า  ในการที่จะจัดระบบการจราจรในบริเวณดังกล่าว โดยเฉพาะในวันที่มีตลาดนัด 
                              คือ วันพุธ และวันเสาร์ ของทุกสัปดาห์  ควรจะเชิญผู้ประกอบการ , ผู้นำชุมชน สมาชิก            
                              อปพร. , เจ้าหน้าที่ตำรวจ , ผู้บริหาร , สมาชิกสภา อบต. และเจ้าหน้าที่ ส.อบต.ประชุมร่วม
                              หารือหาแนวทางและข้อสรุป เพื่อนำไปสู่การปฏิบัติแบบบูรณาการและทุกฝ่ายยอมรับโดย
                              ไม่ขัดหรือแย้งกับระเบียบ กฎหมายบ้านเมือง
นายก อบต.           โดยเฉพาะเรื่องความมั่นคงและการจราจรนั้นเป็นหน้าที่รับผิดชอบของทางตำรวจตาม
                              กฎหมาย  พ.ร.บ.  จราจรทางบกอยู่แล้ว  แต่ที่ทาง อบต. ได้ขอเชิญท่านมาร่วมหารือ  ใคร่
 ขอคำแนะนำเพื่อทาง อบต. จะได้จัดกำลังร่วม  คือ  สมาชิก อปพร.  ร่วมกับทางตำรวจในการอำนวยความสะดวก ให้กับพ่อค้าประชาชนและ ผู้สัญจร  ให้เกิดความสะดวก , ความปลอดภัย และความเป็นระเบียบเพราะสถานที่ดังกล่าวอยู่ในบริเวณทางหลวงแผ่นดิน สาย ๔๑ เพชรเกษม ปริมาณยวดยานพาหนะในการสัญจรมากประกอบกับเส้นทาง U TRUN  มีระยะทางหลายกิโลเมตร  หากมีเจ้าหน้าที่ความปลอดภัย ความปลอดภัยก็สูงขึ้น
ประธานสภา ฯ     มีสมาชิกท่านใดจะแลกเปลี่ยนเรียนรู้บ้างครับ  เมื่อไม่มี ผมขอขอบคุณท่าน ร.ต.ต. สมบูรณ์       พรุ่งเรือง   ที่ให้เกียรติเข้ามาแลกเปลี่ยน และร่วมกันหามาตรการในการจัดระเบียบสังคม  ในนามตัวแทน อบต.สลุย ขอบคุณท่านและหน่วยงานท่านอีกครั้ง หวังเป็นอย่างยิ่งว่าคงได้รับความร่วมมือต่อไป ครับ

               
ระเบียบวาระที่  ๑	เรื่องที่ประธานจะแจ้งให้ที่ประชุมทราบ 

๑.๑ สรุปผลการดำเนินการป้องกันและลดอุบัติเหตุทางถนนช่วงเทศกาลปีใหม่  
        ๒๕๕๖
เลขานุการสภา ฯ	ตามหนังสือที่  ชพ ๐๐๓๔/๐๐๐๓๒๑   ลงวันที่ ๗  มกราคม   ๒๕๕๖   เรื่อง  สรุปผลการดำเนินการป้องกันและลดอุบัติเหตุทางถนนช่งเทศกาลปีใหม่  ๒๕๕๖   นั้น   ตามที่  คณะกรรมการศูนย์อำนวยการความปลอดภัยทางถนนระดับประเทศ  ได้กำหนดห้วงเวลาดำเนินการรณรงค์การป้องกันและลดอุบัติเหตุทางถนนช่วง    เทศกาลปีใหม่  ๒๕๕๖  ระหว่างวันที่  ๒๗  ธันวาคม  ๒๕๕๕  -  ๒  มกราคม  ๒๕๕๖  (รวม  ๗  วัน)  จังหวัดชุมพร มีสถิติการเกิดอุบัติเหตุ  คือ  จำนวนครั้งที่เกิดอุบัติเหตุ  ๒๓ ครั้ง  จำนวนผู้เสียชีวิต  ๑๒  คน  และจำนวนผู้บาดเจ็บ  ๓๐ คน  ข้อมูลอุบัติเหตุที่เกิดขึ้น  พบว่า  ประเภทยานพาหนะที่เกิดอุบัติเหตุสูงสุด  คือ  รถจักรยานยนต์  ร้อยละ  ๖๔.๐๐ สาเหตุของการเกิดอุบัติเหตุส่วนใหญ่   คือ  เมาสุรา  ร้อยละ  ๒๙.๐๓  ดังนั้น  เพื่อเป็นการเตรียมความพร้อมในการดำเนินป้องกันและลดอุบัติเหตุทางถนนในช่วงเทศกาลต่อไป  จึงขอให้หน่วยงานที่เกี่ยวข้องดำเนินการ   ดังนี้
1.  ให้ส่วนราชการที่เกี่ยวข้อง  อำเภอ  และองค์กรปกครองส่วนท้องถิ่น  นำข้อมูลปัญหาและอุปสรรคในการดำเนินงานอุบัติเหตุทางถนนในช่วงเทศกาลปีใหม่ที่ผ่านมาใช้เป็นแนวทางในการพิจารณาร่วมกับหน่วยงานที่เกี่ยวข้อง  เพื่อการวางแผนและการปรับปรุง  จุดตรวจ/ด่านตรวจ  จุดบริการ และจุดสกัดภายในหมู่บ้าน/ชุมชน  สำหรับช่วงเทศกาลถัดไป  พร้อมสำรวจจุดเสี่ยงที่ล่อแหลมต่อการเกิดอุบัติเหตุเพื่อแจ้งหน่วยงานที่เกี่ยวข้องดำเนินการปรับปรุง/แก้ไขต่อไป
2. ขอให้หน่วยงานที่มีหน้าที่ตรวจสอบติตามการจำหน่ายเครื่องดื่มแอลกอฮอล์เข้มงวดในการติดตาม  ตรวจสอบ  การจำหน่ายและการบริโภคเครื่องดื่มแอลกอฮอล์  ตามที่กฎหมายกำหนด  อย่างเคร่งครัด   
3. เน้นการประชาสัมพันธ์ผ่านสื่อทุกประเภททุกวันในการรณรงค์ขับขี่ปลอดภัยปฏิบัติตามกฎหมายกำหนด  เพื่อให้ประชาชนมีความตระหนักในการใช้รถใช้ถนนอย่างถูกต้องและปลอดภัย  อุบัติเหตุเป็นเรื่องป้องกันได้  และที่สำคัญผู้ใช้รถใช้ถนนต้องคำนึงถึงผลกระทบทางสังคมที่อาจเกิดขึ้นจากความประมาทและการไม่เคารพกฎหมายด้วย  เช่น  กรณีการทะเลาะวิวาทของวัยรุ่นที่เมาสุราแล้วขับรถกระบะย้อนศรไล่ยิงคู่อริจนเกิดเหตุชนกับรถโดยสารประจำทาง  ทำให้มีผู้เสียชีวิต  ๕  ราย  บาดเจ็บ  ๕  ราย
4. เนื่องจากช่วงเทศกาลปีใหม่  ๒๕๕๖  ที่ผ่านมามีฝนตกทำให้ถนนลื่นเกิดอุบัติเหตุ โดยเฉพาะบุคคลภายนอกพื้นที่ที่ไม่ชำนาญเส้นทาง  ขอให้หน่วยงานที่มีเส้นทางให้บริการประชาชน  ได้แก่แขวงการทางชุมพร  สำนักงานทางหลวงชนบทจังหวัดชุมพร  รวมถึงองค์กรปกครองส่วนท้องถิ่นทุกแห่งดำเนินการติดตั้งป้ายเตือนที่เห็นชัดเป็นระยะ ๆ บริเวณที่เกิดอุบัติเหตุ  เพื่อย้ำเตือนประชาชนผู้ใช้รถใช้ถนนที่ผ่านไปมาได้ตระหนักและเพิ่มความระมัดระวังมากขึ้น

ทั้งนี้ สามารถดาวน์โหลดทางเว็บไซต์สำนักงานป้องกันและบรรเทาสาธารณภัยจังหวัดชุมพร  หัวข้อ  นโยบายและแผน  (http://๖๑.๑๙.๑๐๐.๕๘/cpn/anewweb/ป้องกันและลดอุบัติเหตุในช่วงเทศกาล)  จึงเรียนมาเพื่อดำเนินการในส่วนที่เกี่ยวข้องต่อไป
ขอแสดงความนับถือ   ลงชื่อ  นายพีระศักดิ์  หินเมืองเก่า   ผู้ว่าราชการจังหวัดชุมพร

มติ	ที่ประชุมรับทราบ

๑.๒  การสำรวจค่าความโน้มถ่วงพิภพ
เลขานุการสภา ฯ		ขออนุญาตประธาน ฯ นำเรียนชี้แจงที่ประชุม  ดังนี้
ตามหนังสือที่ว่าการอำเภอท่าแซะ  ที่ ชพ ๐๔๑๗/๔๙๐๖  ลงวันที่  ๑๗  ธันวาคม  ๒๕๕๕   เรื่อง  การสำรวจค่าความโน้มถ่วงพิภพ  นั้น  ด้วยอำเภอท่าแซะได้รับแจ้งจากจังหวัดชุมพรว่า  กรมแผนที่ทหาร ได้จัดส่งชุดปฏิบัติงานสนามสำรวจค่าความโน้มถ่วงพิภพ  โดยมี  ร้อยเอก วิชัย พะวิขุณี  เป็นหัวหน้าชุดปฏิบัติงานสนาม ฯ  พร้อมด้วยเจ้าหน้าที่ รวม ๔ นาย  ปฏิบัติงานในเขตพื้นที่ทุกภาค  ตั้งแต่วันที่  ๑  ธันวาคม  ๒๕๕๕  ถึงวันที่  ๓๐ เมษายน  ๒๕๕๖  รวม  ๑๕๑  วัน   ในการนี้  อำเภอท่าแซะพิจารณาแล้วเห็นว่า  การปฏิบัติงานดังกล่าว  เจ้าหน้าที่ชุดปฏิบัติงานสนาม ฯ อาจมีความจำเป็นต้องขอรับการสนับสนุนบางประการ  จากส่วนราชการในพื้นที่ จึงขอให้ท่านได้ช่วยอำนวยความสะดวกตามความเหมาะสม  เพื่อให้การปฏิบัติงานบรรลุวัตถุประสงค์ตามความมุ่งหมายของทางราชการต่อไป  จึงเรียนมาเพื่อทราบ  ขอแสดงความนับถือ    ลงชื่อ  นายปริญญา  ภูมิพาณิชย์  ปลัดอำเภอ รักษาราชการแทน  นายอำเภอท่าแซะ  

มติ			ที่ประชุมรับทราบ

๑.๓   การแอบอ้างว่าเป็นตัวแทนคณะกรรมาธิการแก้ไขปัญหาหนี้สินแห่งชาติ  สภา
         ผู้แทนราษฎร   
เลขานุการสภา ฯ	ตามหนังสือที่ว่าการอำเภอท่าแซะ   ที่ ชพ  ๐๔๑๗/๔๙๓๓  ลงวันที่  ๑๘  ธันวาคม  ๒๕๕๕  เรื่อง  การแอบอ้างว่าเป็นตัวแทนคณะกรรมาธิการแก้ไขปัญหาหนี้สินแห่งชาติ  สภาผู้แทนราษฎร  นั้น   ด้วยอำเภอท่าแซะได้รับแจ้งจากจังหวัดชุมพรว่า  คณะกรรมาธิการแก้ไขปัญหาหนี้สินแห่งชาติสภาผู้แทนราษฎร มีอำนาจหน้าที่ตามข้อบังคับการประชุมสภาผู้แทนราษฎร  พ.ศ. ๒๕๕๑  ข้อ  ๘๒  (๖)  ในการกระทำกิจการพิจาณาสอบสวนหรือศึกษาเรื่องใด ๆ เพื่อแก้ไขปัญหาเกี่ยวกับหนี้สินทุกระดับ  ได้แก่  ปัญหาหนี้สินของประเทศ  หนี้สินภาคธุรกิจ  หนี้สินภาคอุตสาหกรรม  หนี้สินข้าราชการ  ตลอดจนหนี้สินเกษตรกร  ซึ่งคณะกรรมาธิการได้รับการร้องเรียนจากประชาชนในจังหวัดต่าง ๆ ว่า ได้มีบุคคลหรือกลุ่มบุคคลแอบอ้างเป็นที่ปรึกษาหรือผู้แทนของคณะกรรมาธิการและใช้ชื่อคณะกรรมาธิการแก้ไขปัญหาหนี้สินแห่งชาติ  สภาผู้แทนราษฎร ในการจัดการสัมมนาเปิดรับลงทะเบียนประชาชนที่ประสบปัญหาหนี้สิน  ทั้งหนี้ในระบบและหนี้นอกระบบ รายละเอียดปรากฏตามเอกสารที่ส่งมาด้วย    ในการนี้  อำเภอท่าแซะพิจารณาแล้วเห็นว่า  เพื่อเป็นการป้องกันความเสียหายที่อาจเกิดขึ้น  จึงขอความร่วมมือท่านชี้แจงและประชาสัมพันธ์ให้ประชาชนได้ทราบและอย่าหลงเชื่อบุคคลหรือกลุ่มบุคคลใดที่มีพฤติการณ์ดังกล่าว  และหากพบว่ามีการแอบอ้าง  ขอให้แนะนำประชาชนที่ได้รับความเสียหายแจ้งความดำเนินคดี พร้อมแจ้งให้อำเภอทราบด้วย  จึงเรียนมาเพื่อทราบและดำเนินการต่อไป  ขอแสดงความนับถือ   ลงชื่อ นายปริญญา  ภูมิพาณิชย์  ปลัดอำเภอ รักษาราชการแทน นายอำเภอท่าแซะ  

มติ			ที่ประชุมรับทราบ

			๑.๔  ปะกาศกรมอุทยานแห่งชาติ  สัตว์ป่า และพันธุ์พืช เรื่อง สถานการณ์ไฟป่า      
                                                 ปี พ.ศ. ๒๕๕๖  
เลขานุการสภา ฯ	ตามหนังสือศาลากลางจังหวัดชุมพร ด่วนที่สุด ที่ ชพ ๐๐๑๓.๓/๐๐๑๙๒๔  ลงวันที่  ๔  กุมภาพันธ์   ๒๕๕๖  เรื่อง ประกาศกรมอุทยานแห่งชาติ สัตว์ป่า และพันธุ์พืช  เรื่อง สถานการณ์ไฟป่าปี  พ.ศ. ๒๕๕๖   นั้น   จังหวัดชุมพร ขอส่งสำเนาหนังสือกรมอุทยานแห่งชาติ  สัตว์ป่า และพันธุ์พืช  ด่วนที่สุด ทส  ๐๙๐๔.๔๒๘/๓๗๗  ลงวันที่  ๑๐ มกราคม  ๒๕๕๖  เรื่อง ประกาศกรมอุทยานแห่งชาติ  สัตว์ป่า และพันธุ์พืช  เรื่อง สถานการณ์ ไฟป่า ปี พ.ศ. ๒๕๕๖  เรียนมาเพื่อขอความร่วมมือประชาสัมพันธ์ให้หน่วยงานและประชาชนในพื้นที่ร่วมรณรงค์ป้องกัน  ไฟป่าในฤดูแล้งที่จะมาถึงนี้ต่อไป  จึงเรียนมาเพื่อทราบและพิจารณา  ของแสดงความนับถือ  ลงชื่อ นายชาติชาย  อุทัยพันธ์   รองผู้ว่าราชการจังหวัดชุมพร ปฏิบัติราชการแทน ผู้ว่าราชการจังหวัดชุมพร   
	ประกาศกรมอุทยานแห่งชาติ  สัตว์ป่า และพันธุ์พืช   เรื่อง สถานการณ์ไฟป่าปี พ.ศ. ๒๕๕๖   
	ด้วยกรมอุทยานแห่งชาติ  สัตว์ป่า และพันธุ์พืช  ได้ดำเนินการตรวจติดตามสภาพภูมิอากาศของกรมอุตุนิยมวิทยาและการวิเคราะห์ข้อมูลที่มีอิทธิพลต่อพฤติกรรมของไฟป่าในปัจจุบันโดยเฉพาะการสะสมของปริมาณเชื้อเพลิงที่เพิ่มมากขึ้น  จะส่งผลให้การเกิดไฟป่าในแต่ละครั้งมีความรุนแรงเพิ่มมากขึ้น และสืบเนื่องจากความผันผวนอย่างที่ไม่เคยเกิดขึ้นมาก่อนของสภาพภูมิอากาศโลกอันเป็นผลเนื่องมากจากภาวะโลกร้อนทำให้การคาดการณ์สภาวะอากาศและสถานการณ์ไฟป่าในระยะยาวทำได้ยากมาก  จึงจำเป็นอย่างยิ่งที่จะต้องเฝ้าติดตามสภาพภูมิอากาศอย่างใกล้ชิดและต่อเนื่อง   กรมอุทยานแห่งชาติ  สัตว์ป่า  และพันธุ์พืช  พิจารณาแล้ว  เพื่อเตรียมความพร้อมรับสถานการณ์ไฟป่า  ปี  ๒๕๕๖  ซึ่งอาจมีความผันผวนของภูมิอากาศโลกอันเนื่องมากจากภาวะโลกร้อน ซึ่งการคาดการสถานการณ์ภูมิอากาศได้ยากมาก  จึงขอความร่วมมือมายังหน่วยงานต่าง ๆ และประชาชนในพื้นที่  ดังนี้  
1.  ให้งดเว้นการจุดไฟในป่าโดยเด็ดขาด
2. หากมีความจำเป็นต้องเผาในพื้นที่เกษตรกรรม  หรือพื้นที่อื่น ๆ ใกล้เขตพื้นที่ป่า  จะต้องทำแนวกันไฟและควบคุมการเผาอย่างใกล้ชิดเพื่อมิให้ไฟลามเข้าป่า
3. หากพบเห็นไฟไหม้ป่า  โปรดแจ้งหน่วยงานควบคุมไฟป่าในพื้นที่ หรือ โทรสายด่วน  ๑๓๖๒  ได้ตลอด   ๒๔  ชั่วโมง
4. ติดตามความผันผวนของสภาพอากาศอย่างใกล้ชิด  เพื่อป้องกันมิให้เกิดเหตุการณ์วิกฤติ มลภาวะหมอกควันไฟปกคลุมพื้นที่  โดยเฉพาะหากมีความกดอากาศสูงแผ่ปกคลุมพื้นที่อย่างต่อเนื่องเป็นเวลานาน  เกิดสภาวะที่เรียกว่า  Subsidence  Incersion  กักควันและไออากศร้อนจนไม่สามารถลอยขึ้นไปสู่บรรยากาศที่สูงขึ้น  ทำให้ควันไปกระจายคละคลุ้งอยู่ใกล้ระดับพื้นดิน  ดังเช่น  วิกฤติหมอกควันไฟ  พื้นที่ภาคเหนือในช่วงเดือนมกราคม  ๒๕๕๕  ถึงเดือน  เมษายน  ๒๕๕๕  ที่ผ่านมา   ประกาศ  ณ วันที่  ๑๐  มกราคม  พ.ศ. ๒๕๕๖   ลงชื่อ  นายนิพนธ์  โชติบาล  รองอธิบดี  รักษาราชการแทน  อธิบดีกรมอุทยานแห่งชาติ  สัตว์ป่า  และพันธุ์พืช
   มติ	ที่ประชุมรับทราบ/ถือปฏิบัติ












๑.๕   ขอเรียนเชิญร่วมเป็นเกียรติในพิธีประกาศใช้มาตรการบริหารจัดการทรัพยากรสัตว์น้ำ ฯ ประจำปี  ๒๕๕๖   
เลขานุการสภา ฯ	ตามหนังสือจังหวัดชุมพร ที่ ชพ ๐๐๐๗/ ว ๐๐๒๔๐๗  ลงวันที่  ๘  กุมภาพันธ์  ๒๕๕๖  เรื่อง  ขอเรียนเชิญร่วมเป็นเกียรติในพิธีประกาศใช้มาตรการบริหารจัดการทรัพยากรสัตว์น้ำ ฯ ประจำปี  ๒๕๕๖    นั้น   ด้วยกระทรวงเกษตรและสหกรณ์  ประกาศใช้มาตรการบริหารจัดการทรัพยากรสัตว์น้ำในฤดูปลาที่มีไข่  วางไข่  และเลี้ยงตัวในวัยอ่อน  ฝั่งทะเลอ่าวไทย  ในท้องที่จังหวัดประจวบคีรีขันธ์  ชุมพร และจังหวัดสุราษฎร์ธานี  ในระหว่างวันที่  ๑๕  กุมภาพันธ์  -  ๑๕  พฤษภาคม   ของทุกปี   ตามประกาศกระทรวงเกษตรและสหกรณ์  ลงวันที่  ๒๔  มกราคม   พ.ศ. ๒๕๕๐    จังหวัดชุมพรร่วมกับกรมประมงกำหนดจัดพิธีประกาศใช้มาตรการการบริหารจัดการทรัพยากรสัตว์น้ำในฤดูปลาที่มีไข่  ว่างไข่  และเลี้ยงตัวในวัยอ่อน  ฝั่งทะเลอ่าวไทย  (พิธีปิดอ่าว)  ประจำปี  ๒๕๕๖  ณ  ลานเอนกประสงค์เทศบาลปากน้ำหลังสวน  อำเภอหลังสวน   จังหวัดชุมพร  ในวันพฤหัสบดีที่  ๑๔  กุมภาพันธ์  ๒๕๕๖  เวลา  ๑๐.๓๐ น.  โดยมี รัฐมนตรีช่วยว่าการกระทรวงเกษตรและสหกรณ์  (นายศิริวัฒน์  ขจรประศาสน์)  เป็นประธานในพิธี ฯ  
จึงเรียนมาเพื่อทราบขอเชิญเข้าร่วมพิธี ฯ ใน วัน เวลา และสถานที่ดังกล่าว
ขอแสดงความนับถือ  ลงชื่อ  นายพีระศักดิ์  หินเมืองเก่า  ผู้ว่าราชการจังหวัดชุมพร  

มติ			ที่ประชุมรับทราบ/ถือปฏิบัติ

			๑.๖  การแต่งกายเครื่องแบบ  อปพร.
เลขานุการสภา ฯ	ตามหนังสือที่ว่าการอำเภอท่าแซะ  ที่ ชพ  ๐๔๑๘/๔๔๐  ลงวันที่  ๗  กุมภาพันธ์  ๒๕๕๖   เรื่อง  การแต่งกายเครื่องแบบ  อปพร.  นั้น   ด้วยศูนย์ อปพร. กลางมีนโยบายให้เจ้าหน้าที่ประจำศูนย์  อปพร. ทุกระดับ  แต่งกายเครื่องแบบ  อปพร.สัปดาห์ละ  ๑  วัน  เพื่อเป็นการแสดงถึงความเป็นอันหนึ่งอันเดียวกันของ  อปพร.  กับเจ้าหน้าที่ประจำศูนย์  อปพร.และเป็นสัญลักษณ์ของความพร้อมและความเข้มแข็งของกิจการ  อปพร. รวมทั้งเพื่อเตือนใจผู้บริหาร  เจ้าหน้าที่ผู้เกี่ยวข้อง และ อปพร.  ได้สำนึกถึงความเสียสละและความรับผิดชอบต่อสังคมในการปฏิบัติงานเพื่อประเทศชาติ   ในการนี้  จึงขอให้ศูนย์ อปพร. องค์กรปกครองส่วนท้องถิ่นถือปฏิบัติ  และให้แจ้งเจ้าหน้าที่ประจำศูนย์  อปพร.แต่งเครื่องแบบ  อปพร. ทุกวันพุธของสัปดาห์  (สัปดาห์ละ  ๑  วัน)  ทั้งนี้  ตั้งแต่เดือน  กุมภาพันธ์  ๒๕๕๖  เป็นต้นไป   จึงเรียนมาเพื่อพิจารณาดำเนินการต่อไป   ขอแสดงความนับถือ  ลงชื่อ         นายปริญญา  ภูมิพาณิชย์  ปลัดอำเภอ  รักษาราชการแทน  นายอำเภอท่าแซะ

มติ			ที่ประชุมรับทราบ/ถือปฏิบัติ

			๑.๗  ขอความอนุเคราะห์ฝากเงิน
			
เลขานุการสภา ฯ		ตามหนังสือธนาคารออมสินสาขาท่าแซะ ที่ ชพ.ซ.พิเศษ / ๒๕๕๖  ลงวันที่  ๒๘  
มกราคม   ๒๕๕๖   เรื่อง  ขอความอนุเคราะห์ฝากเงิน   นั้น  เนื่องด้วยในโอกาสที่ธนาคารออมสินสถาปนาครบรอบ  ๑๐๐  ปี  ในปีนี้  ธนาคารออมสินสาขาท่าแซะมีความยินดีที่จะเรียนเชิญท่านใช้บริการเงินฝากในอัตราดอกเบี้ยพิเศษสำหรับหน่วยงานของท่านโดยมีรายละเอียดดังต่อไปนี้   
1. เงินฝากประเภทกระแสรายวัน (ไม่เสียค่าธรรมเนียมเช็ค)
2. เผื่อเรียก   		อัตราดอกเบี้ยร้อยละ		๐.๗๕    ต่อปี
3. เผื่อเรียก (พิเศษ)					๑.๒๕	ต่อปี
4. ประจำ  ๓  เดือน
· ต่ำกว่า  ๕  ล้านบาท				๑.๘๗๕	ต่อปี
· ตั้งแต่ ๕ ล้านบาท แต่ไม่ถึง ๕๐ ล้านบาท		๑.๙๕	ต่อปี
· ตั้งแต่  ๕๐  ล้านบาทขึ้นไป			๒.๐๐	ต่อปี
5. ประจำ  ๖  เดือน					๒.๑๐	ต่อปี
6. ประจำ  ๑๒  เดือน					๒.๕๐	ต่อปี
7. ประจำ  ๒๔  M  Plus					๒.๕๐	ต่อปี
8. ประจำ  ๓๖ M Plus					๒.๗๕	ต่อปี
ธนาคารออมสินสาขาท่าแซะ  หวังว่าคงจะได้รับความอนุเคราะห์จากท่านและขอขอบพระคุณล่วงหน้าเป็นอย่างสูงมา  ณ  โอกาสนี้    
ขอแสดงความนับถือ   ลงชื่อ  นางประภาศิริ  เฉลิมพิพัฒน์    ผู้จัดการธนาคาร    ออมสินสาขาท่าแซะ

มติ			ที่ประชุมรับทราบ/ถือปฏิบัติ

๑.๘   ผู้ว่าราชการจังหวัดพบสื่อมวลชนและการแถลงข่าวการจัดงาน  OTOP  
          ภายในจังหวัด  ประจำปี  ๒๕๕๖  
เลขานุการสภา ฯ	ตามหนังสือจังหวัดชุมพร  ที่ ชพ ๐๐๑๙/๐๐๒๓๔๑  ลงวันที่  ๗  กุมภาพันธ์  ๒๕๕๖  เรื่อง  ผู้ว่าราชการจังหวัดพบสื่อมวลชนและการแถลงข่าวการจัดงาน  OTOP  ภายในจังหวัด  ประจำปี   ๒๕๕๖   นั้น  จังหวัดได้อนุมัติงบประมาณโครงการตามยุทธศาสตร์จังหวัดชุมพร  ประจำปีงบประมาณ  ๒๕๕๖  โครงการ  การจัดงานมหกรรม  OTOP ประจำปี  ๒๕๕๖   ระหว่างวันที่  ๒๖ กุมภาพันธ์  ถึง  ๔  มีนาคม  ๒๕๕๖   ณ  บริเวณหน้าเทศบาลเมืองชุมพร  โดยใช้ชื่องาน  “ช้อบ  ชิม  อิ่มอร่อย  OTOP  ไทย  ก้าวไกลสู่อาเซี่ยน”    เพื่อให้กลุ่มผู้ผลิตสินค้า  OTOP  มีช่องทางด้านการตลาด  การแลกเปลี่ยนเรียนรู้  การบริหารจัดการกลุ่ม  การพัฒนาผลิตภัณฑ์  และเป็นการสร้างเครือข่ายทั่วไทย  และกำหนดจะแถลงข่าวการดำเนินการตามโครงการ   ร่วมกับ  วันผู้ว่าราชการจังหวัดพบสื่อมวลชน  ในวันที่  ๑๒  กุมภาพันธ์  ๒๕๕๖   ณ  โรงแรมชุมพร  การ์เดนท์  อำเภอเมืองชุมพร  โดยผู้ว่าราชการจังหวัดชุมพร  ให้เกียรติเป็นประธานในงาน   ในการนี้  ขอความร่วมมือมายังท่านช่วยประชาสัมพันธ์การจัดงานดังกล่าวพร้อมทั้งขอเรียนเชิญร่วมเป็นเกียรติในการจัดงานแถลงข่าวในครั้งนี้  ตั้งแต่เวลา  ๐๙.๐๐ น.  ตามวัน และสถานที่ข้างต้น   จึงเรียนมาเพื่อพิจารณา   ขอแสดงความนับถือ   ลงชื่อ  นายเสริมศักดิ์  แนมใส    พัฒนาการจังหวัด  ปฏิบัติราชการแทน  ผู้ว่าราชการจังหวัดชุมพร

มติ			ที่ประชุมรับทราบ/ถือปฏิบัติ


ระเบียบวาระที่  ๒	รับรองรายงานการประชุมครั้งที่แล้ว

ประธานสภา ฯ	ตามบันทึกรายงานการประชุมสมาชิกสภาองค์การบริหารส่วนตำบลสลุย  สมัย สามัญ สมัยที่ ๔  ครั้งที่  ๒    เมื่อวันที่  ๓๐  พฤศจิกายน  ๒๕๕๕  ขอเชิญท่านสมาชิกสภา ฯ ได้ตรวจดูเอกสารอีกครั้งหนึ่งครับ  มีท่านใดขอแก้ไขหรือไม่  เมื่อไม่มีผมขอมติครับ

มติ	ที่ประชุมเห็นชอบเป็นเอกฉันท์ รับรองรายงานการประชุมสภาองค์การบริหารส่วนตำบลสลุย  สมัยสามัญ  สมัยที่ ๔  ครั้งที่  ๒ ประจำปี  พ.ศ. ๒๕๕๕  เมื่อวันที่  ๓๐  พฤศจิกายน  ๒๕๕๕   
			
ระเบียบวาระที่ ๓	เรื่อง  เพื่อโปรดพิจารณา  จ่ายขาดเงินสะสมด้านกิจการเพื่อบรรเทาความเดือดร้อนของประชาชน ตามแผนพัฒนาขององค์การบริหารส่วนตำบลสลุย ประจำปี  พ.ศ. ๒๕๕๖ – ๒๕๕๘)
      
๓.๑ โครงการก่อสร้างถนนลาดยางสายหินกูบ-สะพานหิน  หมู่ที่ 3 ตำบลสลุย อำเภอ
 ท่าแซะ  งบประมาณ   ๑,๐๓๙,๐๐๐  บาท
เลขานุการสภา ฯ  	โครงการก่อสร้างถนนลาดยางสายหินกูบ-สะพานหิน หมู่ที่ 3 ตำบลสลุยอำเภอท่าแซะ  
จังหวัดชุมพร ผิวจราจรกว้าง 4.00 เมตร ยาว 700 เมตร หรือพื้นที่ดำเนินการไม่น้อยกว่า 4,200 ตร.ม. ไหล่ทางลาดยางข้างละ 0.50 เมตร พร้อมงานป้ายโครงการ (รายละเอียดตาม แบบแปลนที่ อบต.สลุยกำหนด)   เป็นเงิน 1,039,000 บาท   ตามยุทธศาสตร์การพัฒนาด้านโครงสร้างพื้นฐาน เพื่อปรับปรุงคุณภาพบริการสาธารณะ (แนวทางการพัฒนาระบบการคมนาคมขนส่ง)

มติ 			ที่ประชุมเห็นชอบเป็นเอกฉันท์  ดังนี้
	เห็นชอบ	๑๕  	เสียง
	ไม่เห็นชอบ	-	เสียง
	งดออกเสียง	๑	เสียง   (ประธานสภา ฯ)

๓.2  โครงการก่อสร้างถนนหินคลุกสายเพชรพัฒนา หมู่ที่ 6 ตำบลสลุย อำเภอท่าแซะ 
       จังหวัดชุมพร  งบประมาณ     ๓๕๐,๐๐๐  บาท
เลขานุการสภา ฯ  	โครงการก่อสร้างถนนหินคลุกสายเพชรพัฒนา หมู่ที่ 6 ตำบลสลุย อำเภอท่าแซะ 
จังหวัดชุมพร  ผิวจราจรกว้าง 4.00 เมตร ยาว 1,000 เมตร ลงหินคลุกจำนวน 
4006 ลบ.ม. พร้อมเกรด      ปรับแต่งเรียบ เซาะร่องน้ำทั้งสองข้าง และบดอัดแน่น
 (รายละเอียดตามแบบแปลนที่  อบต.สลุยกำหนด)   เป็นเงิน  350,000  บาท   ตามยุทธศาสตร์การพัฒนาด้านโครงสร้างพื้นฐาน เพื่อปรับปรุงคุณภาพบริการสาธารณะ (แนวทางการพัฒนาระบบการคมนาคมขนส่ง)

มติ 			ที่ประชุมเห็นชอบเป็นเอกฉันท์  ดังนี้
	เห็นชอบ	๑๕  	เสียง
	ไม่เห็นชอบ	-	เสียง
	งดออกเสียง	๑	เสียง   (ประธานสภา ฯ)

3.๓  โครงการก่อสร้างถนนหินคลุกสายซอย 2 หมู่ที่ 4 ตำบลสลุย อำเภอท่าแซะ 
       จังหวัดชุมพร  งบประมาณ  ๓๕๐,๐๐๐  บาท 
เลขานุการสภา ฯ	โครงการก่อสร้างถนนหินคลุกสายซอย 2 หมู่ที่ 4 ตำบลสลุย อำเภอท่าแซะ จังหวัดชุมพร ผิวจราจรกว้าง 4.00 เมตร ยาว 1,000 เมตร ลงหินคลุกจำนวน 400 ลบ.ม. พร้อมเกรดปรับแต่งเรียบ เซาะร่องน้ำทั้งสองข้าง และบดอัดแน่น (รายละเอียดตามแบบแปลนที่  อบต.สลุยกำหนด) เป็นเงิน  350,000 บาท    ตามยุทธศาสตร์การพัฒนาด้านโครงสร้างพื้นฐาน เพื่อปรับปรุงคุณภาพบริการสาธารณะ (แนวทางการพัฒนาระบบการคมนาคมขนส่ง)

มติ 			ที่ประชุมเห็นชอบเป็นเอกฉันท์  ดังนี้
	เห็นชอบ	๑๕  	เสียง
	ไม่เห็นชอบ	-	เสียง
	งดออกเสียง	๑	เสียง   (ประธานสภา ฯ)

                  		๓.4  โครงการก่อสร้างถนนลาดยางสายพรุตะเคียน-ถ้ำพรหมมุณีต้นตะแบก  
      หมู่ที่ 7 ตำบลสลุย อำเภอท่าแซะ จังหวัดชุมพร งบประมาณ ๑,๔๗๖,๐๐๐ บาท
เลขานุการสภา ฯ  	โครงการก่อสร้างถนนลาดยางสายพรุตะเคียน-ถ้ำพรหมมุณีต้นตะแบก  หมู่ที่ 7 ตำบลสลุย  อำเภอท่าแซะ จังหวัดชุมพร ผิวจราจรกว้าง 4.00 เมตร ยาว 1,000 เมตร หรือพื้นที่ดำเนินการไม่น้อยกว่า 6,000 ตร.ม. ไหล่ทางลาดยางข้างละ 0.50 เมตร พร้อมงานป้าย   โครงการ (รายละเอียดตามแบบแปลนที่ อบต.สลุยกำหนด)  เป็นเงิน  1,476,000  บาท     ตามยุทธศาสตร์การพัฒนาด้านโครงสร้างพื้นฐาน เพื่อปรับปรุงคุณภาพบริการสาธารณะ (แนวทางการพัฒนาระบบการคมนาคมขนส่ง)

มติ 			ที่ประชุมเห็นชอบเป็นเอกฉันท์  ดังนี้
	เห็นชอบ	๑๕  	เสียง
	ไม่เห็นชอบ	-	เสียง
	งดออกเสียง	๑	เสียง   (ประธานสภา ฯ)

๓.5  โครงการปรับปรุงถนนน้ำล้นผ่านสายปะระ-หินสามก้อน หมู่ที่ 1  ตำบลสลุย 
       อำเภอท่าแซะ จังหวัดชุมพร งบประมาณ  ๑๙๕,๐๐๐  บาท 
เลขานุการสภา ฯ 	โครงการปรับปรุงถนนน้ำล้นผ่านสายปะระ-หินสามก้อน หมู่ที่ 1  ตำบลสลุย 
อำเภอท่าแซะ จังหวัดชุมพร  โดยการวางท่อ คสล.ขนาด 0.40*1.00 เมตร จำนวน 4 จุดๆละ 5 ท่อน พร้อมเทคอนกรีตโครงสร้าง 1:2:4 จำนวน 35 ลบ.ม. ขนาดพื้นที่กว้าง 5.00 เมตร ยาว 19.00 เมตร หนา 0.90 เมตร   เป็นเงิน  195,000  บาท  ตามยุทธศาสตร์การพัฒนาด้านโครงสร้างพื้นฐาน เพื่อปรับปรุงคุณภาพบริการสาธารณะ (แนวทางการพัฒนาระบบการคมนาคมขนส่ง)

มติ 			ที่ประชุมเห็นชอบเป็นเอกฉันท์  ดังนี้
	เห็นชอบ	๑๕  	เสียง
	ไม่เห็นชอบ	-	เสียง
	งดออกเสียง	๑	เสียง   (ประธานสภา ฯ)

ระเบียบวาระที่  ๔	ญัตติอื่น ๆ  

 			ไม่มี

		
เลิกประชุมเวลา	๑๒.๐๐ น.


 ลงชื่อ		   	            	    ผู้บันทึกการประชุม
			(นายณัทณพงศ์  อนันตศักดิ์)
		เลขานุการสภาองค์การบริหารส่วนตำบลสลุย

  
ลงชื่อ		   	            	     ผู้ตรวจบันทึกรายงานการประชุม
			 (นายประมินทร์   ผ่องใส)
		 ประธานสภาองค์การบริหารส่วนตำบลสลุย









ความเห็นของคณะกรรมการตรวจสอบรายงานการประชุม   สมัยสามัญ  สมัยที่ ๑   ประจำปี ๒๕๕๖ 
วัน พฤหัสบดี ที่    ๒๕๕๕  

- ได้ตรวจสอบรายงานการประชุมแล้ว  ถูกต้อง  จึงลงลายมือชื่อไว้เป็นหลักฐาน

คณะกรรมการตรวจสอบรายงานการประชุม

			ลงชื่อ		               กรรมการตรวจสอบรายงานการประชุม
			          ( นายไมตรี   เมืองนอง )
สมาชิกสภาองค์การบริหารส่วนตำบลสลุย  หมู่ที่ ๒


			ลงชื่อ		               กรรมการตรวจสอบรายงานการประชุม
			         ( นางวันเพ็ญ   นุ่นแก้ว)
สมาชิกสภาองค์การบริหารส่วนตำบลสลุย  หมู่ที่ ๖


			ลงชื่อ		                กรรมการตรวจสอบรายงานการประชุม
			            ( นายไพรัช   ดำดี )
สมาชิกสภาองค์การบริหารส่วนตำบลสลุย  หมู่ที่ ๖






